16.6.2023
SK
Úradný vestník Európskej únie
L 155/19
VYKONÁVACIE NARIADENIE KOMISIE (EÚ) 2023/1171 z 15. júna 2023, ktorým sa menia vykonávacie nariadenia (EÚ) 2018/982 a (EÚ) 2021/2097, pokiaľ ide o kombinované používanie prípravku s obsahom kyseliny benzoovej, mravčanu vápenatého a kyseliny fumarovej s inými doplnkovými látkami s obsahom kyseliny benzoovej, kyseliny mravčej, kyseliny fumarovej a ich zdrojov alebo ich solí (držiteľ povolenia Novus Europe NV) (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods.
2, keďže: (1)
Vykonávacími nariadeniami Komisie (EÚ) 2018/982 (2) a (EÚ) 2021/2097 (3) sa povolilo používanie prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky pre kurčatá vo výkrme, kurčatá chované na znášku, morky vo výkrme a morky chované na plemenitbu na obdobie 10 rokov.
(2)
V prílohách k vykonávacím nariadeniam (EÚ) 2018/982 a (EÚ) 2021/2097 sa v príslušnom stĺpci „iné ustanovenia“ stanovuje, že doplnková látka sa nemá používať s inými zdrojmi kyseliny benzoovej alebo benzoanov, mravčanu vápenatého alebo formiátov a kyseliny fumarovej.
Cieľom je zabrániť prekročeniu maximálnej dávky použitím iných doplnkových látok, ktoré obsahujú uvedené látky alebo ich zdroje.
(3)
Uvedené obmedzenie je odôvodnené v prípade kyseliny benzoovej a benzoanov, keďže doplnková látka má vysoký obsah kyseliny benzoovej, ale nie je odôvodnené v prípade ostatných látok, mravčanu vápenatého, formiátov a kyseliny fumarovej, keďže doplnková látka obsahuje veľmi nízke množstvá mravčanu vápenatého a kyseliny fumarovej.
Aby sa zabezpečila proporcionalita, zákaz kombinovania s inými doplnkovými látkami by sa mal uplatňovať len na iné prídavné látky obsahujúce kyselinu benzoovú a benzoany.
Kombinácia tejto doplnkovej látky s inými doplnkovými látkami obsahujúcimi kyselinu mravčiu, formiáty, kyselinu fumarovú a fumaráty by mala byť povolená za predpokladu, že v kompletných krmivách pre kurčatá vo výkrme, kurčatá chované na znášku, morky vo výkrme a morky chované na plemenitbu nie sú úrovne kyseliny mravčej vyššie ako 10 000 mg/kg a kyseliny fumarovej vyššie ako 20 000 mg/kg.
Ak doplnková látka obsahuje soli kyseliny mravčej a kyseliny fumarovej, uvedené úrovne by sa takisto nemali prekročiť.
(4)
Formiáty (soli kyseliny mravčej) sú zdrojom kyseliny mravčej a fumaráty (soli kyseliny fumarovej) sú zdrojom kyseliny fumarovej.
Aby sa zabezpečilo, že sa maximálne úrovne týchto kyselín a všetkých možných zdrojov týchto kyselín (solí týchto kyselín) neprekročia, existujúce povolenia treba harmonizovať.
Vo vykonávacom nariadení (EÚ) 2018/982 sa obmedzenie v stĺpci „iné ustanovenia“ vzťahuje na používanie prípravku s inými doplnkovými látkami, ktoré obsahujú zdroje mravčanu vápenatého, formiátu a kyseliny fumarovej.
Keďže mravčan vápenatý je už zahrnutý do termínu „formiát“ (soľ kyseliny mravčej) a môžu existovať iné formiáty, ktoré môžu byť zdrojom kyseliny mravčej, nové obmedzenie by sa malo vzťahovať na formiáty vo všeobecnosti.
Okrem toho by sa obmedzenie malo vzťahovať na kyselinu fumarovú a fumaráty, keďže aj fumaráty môžu byť zdrojom kyseliny fumarovej.
Vo vykonávacom nariadení (EÚ) 2021/2097 sa obmedzenie v stĺpci „iné ustanovenia“ vzťahuje na
(1) Ú. v.
EÚ L 268, 18.10.2003, s. 29. (2) Vykonávacie nariadenie Komisie (EÚ) 2018/982 z 11. júla 2018 o povolení prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky pre kurčatá vo výkrme a kurčatá chované na znášku (držiteľ povolenia Novus Europe NV) (Ú. v.
EÚ L 176, 12.7.2018, s. 13).
(3) Vykonávacie nariadenie Komisie (EÚ) 2021/2097 z 29. novembra 2021 o povolení prípravku s obsahom kyseliny benzoovej, mravčanu vápenatého a kyseliny fumarovej ako kŕmnej doplnkovej látky pre morky vo výkrme a morky chované na plemeno (držiteľ povolenia Novus Europe NV) (Ú. v.
EÚ L 427, 30.11.2021, s. 190).